Leptopodidae er mellom 2 og 7 mm. lange. Kroppsformen er ganske variabel, mer eller mindre avlangt-oval. Kroppen er relativt spinkel og skjør. De kan minne om slanke strandteger, men skilles fra disse på at de to punktøynene sitter på opphøyde sokler. Fasettøynene er store og utstående. Sugesnabelen er ganske kort, antennene lange og tynne. Pronotum er stort, mer eller mindre trapesformet og tydelig punktert. Beina er slanke, føttene tre-leddete. Noen arter har hele oversiden overstrødd med kraftige pigger.